jkorsvik/nowiki_second_scrape_merged huggingface dataset:
Domènec Balmanya

Domènec Balmanya i Perera (født 29. desember 1914, død 14. februar 2002) fra Girona i Spania, var en spansk fotballspiller og -trener. Som spiller var Balmanya mest i FC Barcelona og FC Sète i Frankrike, sistnevnte som resultat av at han hoppet av under borgerkrigen. Balmanya returnerte i 1941 til Spania etter borgerkrigen etter at det hadde blitt meklet på hans vegne om at han skulle slippe seks års utestengelse ved hjemkomst.
Balmanya markerte seg som trener ved å vinne Copa del Generalissimo og den første Messebycupen med Barcelona, men det ble bare to tredjeplasser i serien. Etter ryddige resultater som trener for Sète, Valencia, Real Betis og Málaga, sistnevnte rykket opp til nest øverste divisjon under ham, fikk han prøve seg som trener for Atletico Madrid. Der vant Balmanya sin eneste ligatittel. 
Deretter ble Balmanya trener for Spania etter José Villalonga. Hans innsats var i og for seg ryddig, Spania vant sin kvalifiseringsgruppe til EM i fotball 1968 mot Irland, Tyrkia og Tsjekkoslovakia, men tapte kvalifiseringens kvartfinale for regjerende verdensmester England. Dermed var Spania ute. Balmanya ble erstattet som trener av Luis Molowny etter elleve kamper. Molowny fikk selv bare fire kamper.


== Referanser ==


== Eksterne lenker ==
(en) Domènec Balmanya – WorldFootball.net 
(en) Domènec Balmanya – PlaymakerStats.com
Sütterlinskrift

Sütterlinskrift eller bare sütterlin (på tysk Sütterlinschrift eller Sütterlin) var en skriveskrift som ble brukt i tyske skoler i mellomkrigstida. Dette var en type løkkeskrift som ble den siste kurrenten, en gotisk håndskrift, som var vidt utbredt i Tyskland. Skrifttypen ble oppkalt etter formgiveren Ludwig Sütterlin.


== Historikk ==
Sütterlinskriften ble utformet av den grafiske designeren Ludwig Sütterlin (1865–1917) etter oppdrag fra kulturministeriet i Preussen som i 1911 ønsket en «moderne skriveskrift». Skriften ble første gang prøvd ut i skoler i Berlin i 1914. I 1924 ble den antatt som skoleskrift i Preussen, seinere også i enkelte andre tyske delstater. Sütterlins bokstaver erstattet dermed gradvis den gamle skriveskriften som hadde utviklet seg fra 1500-tallet da boktrykkerkunsten frambrakte den tyske frakturskriften, en trykkskrift med tjukke stammer og delvis brukne buer.
Sütterlinskriften ble designet slik at det skulle være enklere å forme bokstavene, noe som er viktig for skoleelever med umoden finmotorikk. I motsetning til tidligere skriveskrift der pennetrykket må varieres, kan sütterlin skrives med samme trykk og jevnt tjukke linjer. Hovedstammene er dessuten loddrette, og linjene har tydeligere definerte buer og vinkler.
Betegnelsen Sütterlin brukes i dag ofte om alle typer gammeldagse tyske håndskrifter, selv om den egentlige sütterlinskriften bare var skolenorm i Tyskland mellom 1935 og 1941. Kurrentskrift ble på svensk kalt tyska stilen. Den tilsvarer gotisk håndskrift i Danmark og Norge.


== Se også ==
Gotisk håndskrift
Kurrentskrift, hellende kursivskrift
Offenbacher Schrift (Rudolf-Koch-Kurrent), skriveskrift utviklet i 1927 av Rudolf Koch i en tysk og en latinsk formvariant


== Eksterne lenker ==
(en) Sütterlin – kategori av bilder, video eller lyd på Commons 
(en) Sütterlin – galleri av bilder, video eller lyd på Commons
Harry Seeley

Harry Govier Seeley (født 18. februar 1839, død 8. januar 1909) var en britisk paleontolog.


== Karriere ==
Seeley var født i London, sønn av gullsmeden Richard Hovill Seeley, og hans andre hustru Mary Govier. Han fikk undervisning på Royal School of Mines i Kensington før han ble en assistent til Adam Sedgwick ved Woodwardian Museum, Cambridge, fra 1859. Seeley ble immatrikulert som student ved Sidney Sussex College, Cambridge i 1863. Han avslo å ta imot stillinger både ved British Museum og Geological Survey of Britain for å arbeide for seg selv. Seinere i karrieren ble han  geologiprofessor ved King's College, Cambridge og Bedford College, London (1876). Han var seinere universitetslektor i geologi og fysiologi ved Dulwich College og professor i geologi og mineralogi at King's College, London (1896–1905).
Han døde i Kensington, London og er begravet i Brookwood Cemetery. Seeley giftet seg i 1872 med Eleanora Jane, datter av William Mitchell of Bath og deres datter Maude giftet seg med Arthur Smith Woodward.


== Dinosaurer ==
Seeley fastsatte at dinosaurer kunne deles inn i to store grupper, øglehoftedinosaurer (Saurischia) og fuglehoftedinosaurer (Ornithischia), basert på utformingen av deres bekkenbein og ledd. Han publiserte sine resultater i 1888, fra et foredrag som han hadde holdt året før. Paleontologer på hans tid hadde delt opp Dinosauria på forskjellig måte, avhengig av strukturen på føttene og formen på tennene. Men Seeleys oppdeling har bestått selv om fugler seinere har vist seg å stamme, ikke fra fuglehoftedinosaurer, men fra øglehoftedinosaurer. Han fant de to gruppene så forskjellig at han også argumenterte for at de hadde adskilt opprinnelse: ikke før i 1980-årene kunne den nye teknikken kladistikkanalyse vise at de to gruppene dinosaurer virkelig hadde samme forfedre fra trias. Seeley beskrev og navnga mange dinosaurer etter  fossiler dere i løpet av karrieren sin.
Hans populære bok om Pterosaurer, Dragons of the Air (1901) fant at fugler og pterosaurer er tett knyttet sammen. Selv om hans tro på at de hadde en felles opprinnelse ikke har vist seg riktig, han avviste Richard Owens karakterisering av pterosaurer som kaldblodige, dårlige flygere, og anerkjente dem som varmblodige aktive flygere.
Han ble valgt inn i Royal Society i juni 1879 for sitt arbeid om krypdyr og dinosaurer. og avholdt sin Croonian Lecture i 1887.


== Priser og utmerkelser (utvalg) ==
1885 – Lyellmedaljen


== Referanser ==


== Eksterne lenker ==
Michon Scott, "Harry Govier Seeley"
Harry G. Seeley
Nakskov Skibsværft

Nakskov Skibsværft ble etablert i 1916 av Det Østasiatiske Kompagni, hvis stifter H.N. Andersen var født i Nakskov.Skipet «Jutlandia» ble bygd på verftet i 1934 som et kombinert passasjer- og fraktskip, og i 1951 ombygget for å kunne fungere som sykehusskip under Koreakrigen.
I tillegg til skip bygget verftet andre ting, som i 1927 da en konstruerte to 105 meter høye strebenede stålmaster til Kalundborg Radiofonistation. Mastene ble benyttet til analog radiokringkasting på langbølgebåndet fram til 2007, og er siden ombygget for digital kringkasting i Digital Radio Mondiale.
Danske Statsbaner bygde de fleste av sine ferger ved verftet mellom 1965 og 1987. Ved 50-årsjubileet i 1966 hadde det 2200 ansatte og var fram til begynnelsen på 1970-tallet den største arbeidsplassen i Lolland-Falster. 
Nakskov Skibsværft sluttet med skipsproduksjon i januar 1987. I dag er verftet delvis revet, noen av bygningene benyttes av Vestas til vindmølleproduksjon.


== Eksterne lenker ==
Nakskov Skibsværft
Hållö fyr

Hållö fyr er et fyr beliggende på Hållö i Bohuslän. Fyret ble bygget i 1842, som et rundt hvitt steintårn. Det ble forhøyet med en rød ståltopp i 1868, er nå 20 meter høyt og har totalt 40 meter høyde over havet.
Fra det ble opprettet kom fyrlyset fra ni oljelamper plassert i parabolske speil montert på en roterende stålring. Idag er disse erstattet med et elektrisk system.
Fyret eies av den svenske statlige myndigheten Sjöfartsverket.
Hållö fyr har en fremtredende plass i Evert Taubes vise Balladen om briggen 'Blue Bird' av Hull. Blue Bird går på grunn ved Hållö fyr «själva julafton '72» med katastrofalt resultat.


== Litteratur ==
Resehandbok XVIII - Västkusten och Göteborg, red. Anders Pallin, Svenska Turistföreningen, Wahlström & Widstrand, Stockholm 1918 s. 50f
José Villalonga Llorente

José Villalonga Llorente (født 1919 i Córdoba, død 1973 i Madrid) var en spansk fotballtrener. Han trente Real Madrid CF,  Atlético Madrid og Spanias herrelandslag i fotball, og hadde stor suksess med alle tre.


== Real Madrid ==
Villalonga tok over for Real Madrid midt i 1954/1955-sesongen, og med toppspillere som Alfredo Di Stéfano og Miguel Muñoz vant han både serien og Copa Latina i 1955. Året etter vant Real Madrid den første Serievinnercupen, og Villalonga ble den første treneren til å vinne den. Han vant den 36 år og 184 dager gammel, og er per juli 2012 også den yngste treneren som har vunnet Champions League. I serien gikk det ikke så bra, den ble vunnet av Atlético Bilbao foran FC Barcelona. Real Madrid kom på tredjeplass. Villalonga kom sterkt tilbake neste sesong, da han vant både serien, Copa Latina og Serievinnercupen.


== Atlético Madrid ==
Villalonga tok i 1959 over et Atlético Madrid som hadde potensial, og som allerede hadde to andreplasser, men som hadde en femteplass sist sesong. Han fikk dem tilbake til andreplass og tredjeplass, og i tillegg vant han Copa del Generalissimo med laget to år på rad ved å slå gamlelaget Real Madrid i finalen i begge årene.


== Spania ==
Villalonga ble trener for Spania i 1962 etter suksessen for Atlético. Som trener lyktes det ham noe bare to andre trenere har fått til - å vinne noe. I 1964 vant Spania EM i fotball 1964 ved først å slå Ungarn og så Sovjetunionen, begge med 2-1.
I VM i fotball 1966 i England gikk det ikke så bra, og Villalonga trakk seg etter at laget tapte to av de tre innledende kampene.


== Referanser ==
Jægervasstindan

Jægervasstindan er et fjellmassiv i Lyngsalpan i Lyngen kommune i Troms og Finnmark. Det består av Store Jægervasstind (1543 moh), Lille Jægervasstind (1410 moh) og Nordre Jægervasstind (to topper; 1235 og 1042 moh). Store Jægervasstind ble første gang besteget i 1898.


== Referanser ==
Käringön

Käringön er en øy og et tettsted i Käringöns socken i Orusts kommun. 
Kollektivtransportselskapet Västtrafik kjører flere fergeturer daglig til øya fra Tuvesvik, en tur som tar om lag 30 minutter med passasjerfergen MS «Strömstierna». Det er imidlertid kun passasjerer, bilferge finnes ikke da Käringön ikke har veier tilpasset motorisert trafikk, det er til og med forbudt å sykle på øya. De eneste som har unntak er Svenska Sjöräddningssällskapet, (SSRS), som har en av Sveriges største sjøredningsstasjoner på øya. Deres personale har dispensasjon til å benytte «utrykningssykkel».
På øya finnes Käringöns kirke, ulike forretninger, Galleri Brygghuset, kunstatelier og tatoveringsstudio, vandrerhjem, hotell og restauranter, blant annet fiskerestauranten Petersons krog. Käringön er mye besøkt av fritidsseilere om sommeren. Kroen har åpent året rundt og Simsons prästgård har åpent om sommeren. Navnet Käringön kommer fra sjømerket «käring». En kjent käring står på Tornö rett nord fra Käringöns havneinnløp.


== Staving ==
Øyas navn staves med en r, til forskjell fra i «Ungmön på Kärringön», Harry Brandelius popularisering av en Kai Gullmar-komposisjon, først innspilt av han i 1940. Derimot skrives innspillingen fra 1929 med Daniel Hertzman som «Ungmön på Käringön».


== Referanser ==


== Litteratur ==
Arén, Hans; Björquist Kajsa, Arén Hans, Arén Jäger, Jacobsson Lolo (1986). Husen på Käringön. Henån: Orust kommun. Libris 7593545. ISBN 91-7032-247-3
Boqvist, Agneta (1983). En etnologisk studie av kulturmönster och ekonomisk anpassning i ett utkantsområde. Göteborg: Arkitektur, Chalmers tekn. högsk.. Libris 7593408. ISBN 91-7032-099-3
Bååk, Helene (1986). Käringön. Käringön. Libris 608497
Lindblad, Carl Severin (1910). Minnesblad efter L.O.A. Simson på Käringö. Göteborg. Libris 2777161
Slagarp, Bill (1995). Käringö kyrkas historia. [Käringön]: [A.-L. Möller]. Libris 7450771. ISBN 91-630-3653-3
Tengby, Nils (1991). Käringön: ett litet fiskeläges historia. Skrifter / utgivna av Bohusläns museum och Bohusläns hembygdsförbund, 0280-4174 ; 39. Uddevalla: Bohusläns museum. Libris 7657917. ISBN 91-7686-059-0
Tengby, Nils (1996). Käringön: vardag i fiskeläget. Skrifter / utgivna av Bohusläns museum och Bohusläns hembygdsförbund, 0280-4174 ; 57. Uddevalla: Bohusläns museum. Libris 7657998. ISBN 91-7686-169-4
Tengby, Nils (1989). Käringön: de engelska kuttrarnas epok. Göteborg: Göteborgs univ.. Libris 8869673
Zackrisson, Maj (1997). Dialektord och talesätt från Käringön. [Ellös]: [M. Zackrisson]. Libris 2359469


== Eksterne lenker ==
Karingon.info med informasjon om vær, vind, fergetrafikk osv
Mauro Tassotti

Mauro Tassotti (født 19. januar 1960) er en italiensk tidligere fotballspiller. Tassottis spilte For AC Milan i 17 år og vant like mange titler, deriblant fem Serie A-titler og tre UEFA Champions League-seire.
På tross av at han var fast på AC Milan i så godt som hele karrieren, ble han ikke valgt til landslaget til Italia før i 1992, i kvalifiseringen til VM i USA, da han var 32 år gammel. Italia kvalifiserte seg, og Tasotti var med i åpningskampen, som Italia tapte mot Irland. Deretter var Tassotti ute av laget de neste tre kampene, men kom inn igjen i kvartfinalen mot Spania. Tasotti markerte seg da han i sluttminuttene i en hodeduell mot Luis Enrique. I stedet for å vinne duellen, plantet Tassotti en albue i ansiktet på Luis Enrique, som medførte at sistnevnte falt ned og blødde. Tassotti fikk ingen kort og det ble ingen straffe, men kort tid senere fikk han åtte kampers utestengelse. Tassotti kom aldri tilbake til landslagsfotball igjen etter dette.


== Referanser ==


== Eksterne lenker ==
(en) Mauro Tassotti – Olympedia 
(en) Mauro Tassotti – Sports-Reference (OL-resultater – arkivert) 
(en) Mauro Tassotti – FIFA 
(en) Mauro Tassotti – UEFA 
(en) Mauro Tassotti – Transfermarkt 
(en) Mauro Tassotti – Transfermarkt (manager) 
(en) Mauro Tassotti – national-football-teams.com 
(en) Mauro Tassotti – WorldFootball.net 
(en) Mauro Tassotti – FootballDatabase.eu 
(en) Mauro Tassotti – EU-Football.info
Magnus Nome

Magnus Nome (født 1980) er en norsk skribent og redaktør med bakgrunn fra TV, radio og skrivende journalistikk. Han har levert innhold til blant annet NRK1, Kanal24, RadioNorge, Dagbladet og Ny Tid, og jobbet fram til 2012 som redaktør i Teddy TV.Nome er en av skaperne av TV-seriene Folkeopplysningen og Siffer som begge gikk på NRK1, og forfatter av boken som kom i forlengelsen av sistnevnte. Han ble i 2012 ansatt som redaktør i det Londonbaserte nettmagasinet openDemocracy.


== Referanser ==


== Eksterne lenker ==
openDemocracy
Artikkelen har ingen egenskaper for filmpersondatabaser i Wikidata
Iván de la Peña

Iván de la Peña López (født 6. mai 1976) er en spansk tidligere fotballspiller. Han hadde størst suksess i RCD Espanyol. De la Peña startet i Racing de Santander, men ble tidlig plukket opp av FC Barcelona. Etter å ha imponert på rekruttlaget, var han klar for førstelagsspill, men det skar seg mellom ham og trener Johan Cruijff. Da Bobby Robson tok over i 1996 fikk han mer spilletid, og spilte godt sammen med Ronaldo på topp for Barcelona.
De la Peña ble sett på som svært lovende i Spania, og El País kåret ham til årets nykommer i 1996 og 1997. Det ble imidlertid ikke plass til verken ham eller Raul i Javier Clementes EM-tropp. For De la Peña var de to årene likevel suksessrike, da han var med på å vinne Cupvinnercupen og Copa del Rey. I 1998, med Louis van Gaal som ny trener, ble igjen De la Peña satt i skyggen, og han forlot FC Barcelona for å spille for SS Lazio. Han greide ikke å markere seg der heller, og etter utlån til Olympique Marseille og FC Barcelona igjen, dro han tilbake til Spania og Espanyol. I Espanyol ble han en stor suksess og spilte mange kamper. Han var avgjørende for lagets suksess i cup og internasjonale turneringer i denne perioden. Først i 2005, 28 år gammel, debuterte De la Peña på landslaget, og fikk fem kamper.
Ivan de la Peña la opp som resultat av skader i 2011.


== Referanser ==


== Eksterne lenker ==
(en) Iván de la Peña – Olympedia 
(en) Iván de la Peña – Sports-Reference (OL-resultater – arkivert) 
(en) Iván de la Peña – FIFA 
(fr) Iván de la Peña – Ligue de Football Professionnel 
(en) Iván de la Peña – Transfermarkt 
(en) Iván de la Peña – Transfermarkt (manager) 
(en) Iván de la Peña – national-football-teams.com 
(en) Iván de la Peña – WorldFootball.net 
(en) Iván de la Peña – FootballDatabase.eu 
(en) Iván de la Peña – Soccerway
Fredrik Bjercke Punsvik

Fredrik Bjercke Punsvik (født 21. februar 1989 i Bodø) er en norsk advokat og politiker (H).
Han vokste opp i Rygge i Østfold. Etter Malakoff videregående skole studerte han europastudier ved Universitetet i Oslo, så til mastergrad i rettsvitenskap ved Universitetet i Bergen. Ved siden av studiene var Punsvik ansatt i Høyre, NHO og Rud Pedersen. Punsvik har også vært styreleder i studentavisen Studvest i Bergen.Punsvik var formann i Østfold Unge Høyre 2006–2008, medlem av Unge Høyres sentralstyre 2010–2014 og Unge Høyres 1. nestleder 2012–2014. Han var medlem av både Rygge kommunestyre og Østfold fylkesting 2007–2011.I 2016 ble han advokatfullmektig i Kvale Advokatfirma i Oslo. I 2018 begynte han i Advokatfirmaet Selmer, hvor han fikk sin advokatbevilling i 2019. Han arbeider innen forretningsjuridiske emner.


== Referanser ==
Serine Jonassen

Serine Jonassen (født 25. oktober 1991 i Stavanger) er en norsk politiker (H) og økonom. I 2020 ble hun utnevnt til politisk rådgiver for statsråd Jan Tore Sanner i Finansdepartementet.Hun var 2. nestleder i Stavanger Unge Høyre 2008–2010, leder i Rogaland Unge Høyre 2010–2011, varamedlem av Rogaland fylkesting 2011–2015 og 2. nestleder i Unge Høyres sentralstyre 2012–2014. Jonassen vant Unge Høyres elitekurs i 2010.Etter St. Olav videregående skole utdannet hun seg til siviløkonom med spesialisering i finans ved NHH. Hun har arbeidet i konsulentselskapet Capgemini Invent og i investeringsselskapet Hitecvision.


== Referanser ==


== Eksterne lenker ==
(no) Serine Jonassen hos Stortinget 
(no) Serine Jonassen hos Norsk senter for forskningsdata
Skien Bandyklubb

Skien Bandyklubb (stiftet 1989) er et norsk idrettslag fra Skien som kun driver med bandy. Klubben ble opprettet etter at Skien isstadion, en kunstfrossen skøytebane for bandy og hurtigløp, ble åpnet i 1987. Bandy i Grenland hadde fram til dette blitt drevet i Borg, til en viss grad i Odd, samt i flere klubber i Porsgrunn.Skien Bandyklubb spilte NM-finale for gutter i 1998 og semifinale for junior i 2001. Klubben trakk herrelaget sitt fra serien i 2005 og har ikke hatt seniorlag siden. Aktiviteten for øvrig har også vært lav de seneste årene. Klubben sto i 2011 i fare for å bli oppløst, men ble vedtatt drevet videre. I 2013 og 2014 har klubben vunnet Grenlandsturneringen, en bandyturnering med redusert banestørrelse og seks spillere på hvert lag, og med deltakelse fra Skien, Porsgrunn og Larvik.


== Referanser ==
Marc Webb

Marc Preston Webb (født 31. august 1974 i Bloomington i Indiana) er en amerikansk musikkvideo- og filmregissør.
Webb er først og fremst kjent for å ha regissert den romantiske komedien (500) Days of Summer (2009) og superheltfilmen The Amazing Spider-Man (2012). Han har også stått bak musikkvideoer til en rekke kjente artister, som Santana, 3 Doors Down, Green Day, Maroon 5, Gavin DeGraw, Daniel Powter, Hilary Duff, Pussycat Dolls og Fergie.
Det er bekreftet at han kommer tilbake som regissør i The Amazing Spider-Man 2, oppfølgeren til The Amazing Spider-Man.


== Filmografi ==
2014 - The Amazing Spider-Man 2
2012 - The Amazing Spider-Man
2009 - (500) Days of Summer


== Referanser ==


== Eksterne lenker ==
Offisielt nettsted 
(en) Marc Webb – kategori av bilder, video eller lyd på Commons 
(en) Marc Webb på Internet Movie Database 
(sv) Marc Webb i Svensk Filmdatabas 
(da) Marc Webb på Filmdatabasen 
(da) Marc Webb på Scope 
(fr) Marc Webb på Allociné 
(en) Marc Webb på AllMovie 
(en) Marc Webb hos Rotten Tomatoes 
(en) Marc Webb hos The Movie Database
George Entwistle

George Edward Entwistle (født 8. juli 1962) er en britisk kringkastingsmann. Han tiltrådte i jobben som generaldirektør i BBC etter Mark Thompson 17. september 2012, men trakk seg fra stillingen allerede 10. november samme år etter at programmet Newsnight feilaktig innblandet Lord McAlpine i en pedofili-sak.Entwistle har en bachelorgrad i filosofi og politikk fra Universitetet i Durham. Fra 1984 til 1989 arbeidet han i Haymarket Group. Han begynte i BBC i 1989.


== Referanser ==
Skien isstadion

Skien isstadion er en kunstfrossen skøytebane i Skien i Telemark. Stadionet åpnet i 1987 og er en del av Skien fritidspark på Klosterskogen.
Isflaten er 70 ganger 184 meter stor og blir brukt av skøytegruppa i Herkules Idrettsforening, tidligere også av Skien Bandyklubb. 


== Arrangementer ==
På stadionet er det blitt arrangert flere mesterskap:

Internasjonale mesterskap på skøyterAllround-VM på skøyter 1988, kvinnerNorske mesterskap i hurtigløp på skøyterSprint-NM på skøyter 1990
Stafett-NM på skøyter 1990
Allround-NM på skøyter 2002
Junior Enkeltdistanse-NM på skøyter 1990
Junior Allround på skøyter 1998
Junior Enkeltdistanse-NM på skøyter 2003
Junior Allround-NM på skøyter 2004I tillegg har det også vært to verdenscupløp i hurtigløp på skøyter her.


== Referanser ==


== Eksterne lenker ==
Offisielt nettsted 
(en) Skien isstadion – Profil og resultatoversikt på SpeedSkatingNews.info.
Profil og resultatoversikt på SpeedSkatingStats.com en nl
«Nye Isstadion Moflaten» (engelsk). Skateresults.com. Arkivert fra originalen 6. januar 2009. Besøkt 4. juli 2012. 
«Skien M – Nye Isstadion Moflaten» (engelsk). www.skatebase.com. Arkivert fra originalen (.html) 18. januar 2004. Besøkt 7. juli 2017.
Biff Stroganov

Biff Stroganov, også skrevet Stroganoff, er en matrett med røtter i Russland, skapt av en kokk som vant en matlagingskonkurranse i St. Petersburg med denne retten. Retten er oppkalt etter ovennevnte kokks arbeidsgiver, grev Alexander Sergejevitj Stroganov (1733–1811). Ifølge historien var grev Stroganov tannløs på sine eldre dager og hans tjener var tvunget til å skjære kjøttet i små strimler. Men det er konstatert at både navnet og oppskriften eksisterte før dette.
Det er omtvistet hvorvidt retten skal inneholde tomatsaus eller ikke, men storfekjøtt, sopp, sitron, fransk sennep og smetana (sur tykk fløte) bør dog inngå. Det sistnevnte kan erstattes av crème fraîche eller rømme.
Isaac Cuenca

Joan Isaac Cuenca López (født 27. april 1991 i Reus) er en spansk fotballspiller som spiller for den israelske klubben Hapoel Beer Sheva.


== Teknisk profil ==
Han spiller vanligvis ute på sidene, enten høyre eller venstre. Men som ungdomsspiller spilte han vanligvis som offensiv midtbanespiller, det var ikke før han spilte på U18-nivå at han lærte å spille ving. Det forklarer hans tendens til å drive inn mot sentrum av banen, spesielt når han bruker sin svakere fot.


== Kilder ==
Om Isaac Cuenca


== Referanser ==


== Eksterne lenker ==
(en) Isaac Cuenca – FIFA 
(en) Isaac Cuenca – UEFA 
(jp) Isaac Cuenca – J.League Data 
(en) Isaac Cuenca – Transfermarkt 
(en) Isaac Cuenca – WorldFootball.net 
(en) Isaac Cuenca – Soccerbase.com 
(en) Isaac Cuenca – FootballDatabase.eu 
(en) Isaac Cuenca – Soccerway 
(en) Isaac Cuenca – Israels fotballforbund 
(en) Isaac Cuenca – Tyrkias fotballforbund
Chula Vista

Chula Vista er en by i San Diego County i delstaten California i USA. Byen hadde et innbyggertall på 243 916 i 2010. Chula Vista er den nest største byen i San Diego storbyområde, den syvende største byen i Sør-California, den fjortende største byen i staten California og den sytti syvende største byen i USA.
Byen ligger bare 11 km fra sentrum av San Diego og 11 km fra den meksikanske grensen.


== Eksterne lenker ==
(en) Offisielt nettsted 
(en) Chula Vista, California – kategori av bilder, video eller lyd på Commons 
Chula Vista Public Library website
Chula Vista Schools Location and Phone Directory
Volley (fotball)

I fotball er volley et spark på ballen mens den er i lufta. Hel volley er et spark på ballen uten at den har vært i bakken, halv volley er et spark på ballen etter at den har vært i bakken, altså på «halvspretten». Volley er ofte brukt fra innlegg eller etter hjørnespark og blir også brukt til klarering.


== Litteratur ==
Nils Arne Eggen og Tor Røste Fossen (1974). Lek og lær fotball. Trondheim: Adresseavisens forlag. s. 16–18.